Finn Hodt

Finn Einar Hodt (født 16. juni 1919 i Drammen, død 9. april 2016 samme sted) var en norsk skøyteløper og senere skøytetrener som representerte Drammens Skøiteklub. Han satte uoffisiell junior-verdensrekord på 500 meter skøyter på Marienlyst i 1938. I 1950-årene var han en av Norges beste skøytesprintere. Han fikk gullmedalje under norgesmesterskapene i allround på 500 meterdistansen fem ganger, senest i 1957. Tre ganger fikk han bronse sammenlagt i NM. I EM 1953 ble han nr. 2 på 500 meter etter finske Toivo Salonen og i EM 1954 nr. 3 etter sovjetrussiske Jevgenij Grisjin og igjen bak finske Salonen. I VM 1954 ble han nr. 4 på 500 meter. Han deltok i vinter-OL i Cortina d'Ampezzo i 1956 hvor han fikk en delt 13. plass på 500 meter.

Etter at Hodt avsluttet sin aktive karriere i 1960 tok han trenerkurs og ble trener i Norges Skøyteforbund. I midten av 1960-årene var han trener for verdens beste klubbtrio: Fred Anton Maier, Roar Grønvold og Bjørn Tveter. Maier vant EM-, VM- og OL-gull i 1968. Hodt trente Drammen Skøiteklubs egen Sten Stensen til VM-tittel og OL-gull i 1976. Han gjorde comeback i 1988 i skøytelandslagets trenerteam med Hans Trygve Kristiansen og var med frem til 1994, en periode som blant annet ga to OL-gull i Albertville i 1992 og kulminerte med Koss' tre OL-gull i Vikingskipet i Hamar.

Hodt har utvilsomt gjort en stor innsats for norsk skøytesport og mottok NSFs gullmerke i 1992. For Drammens Skøiteklub (DSK) var han i flere perioder styreleder og trener samt at han var æresmedlem i DSK. Under krigen var Hodt en av få norske kjente toppidrettsutøvere som brøt idrettsstreiken.

Finn Hodt sovnet inn den 9. april 2016 i Drammen.

Personlige rekorder i hurtigløp på skøyter

Referanser

Eksterne lenker 
 
 Profil som  Finn Hodt (OL-resultat) og som  Finn Einar Hodt (Internasjonale sammenlagtmesterskaps-resultater) på The-Sports.org (noen resultater)
 Finn Hodt fyller 95 år Gratulasjonsartikkel på Norges Skøyteforbunds sider.
 Norges lengstlevende skøyteløper er død - og 9. april døde Finn Hodt på Skøyter 15.46.6

Norske skøyteløpere
Norske skøytetrenere
Deltakere for Norge under Vinter-OL 1956
Skøyteløpere under Vinter-OL 1956
Deltakere for Norge i allround-VM på skøyter
Skøyteløpere for Drammens Skøiteklub
Personer fra Drammen kommune
Artikler i skøytesportprosjektet